Джами (поет)

Джами, властным меном Абд-ер-рахман Нур-ед-дин Ибн Ахмед, *7. новембер 1414, Джам, Хорасан – †9. новембер 1492, Герат,  Хорасан (дн. Афганистан) — вызнамный персийскый поет, писатель, филозоф.Агатангел Крымский 

 Биография 
Быв дервиш и сын дервиша. Еще за свого живота быв повсемѣстно вызнаный найвекшым поетом свого часу в могамеданском свѣтѣ.Стариков А. Слава Джами была так гучна, же персийскый султан Абу-Саид позвав го ку свому двору до Герату, а там Джами зостав и при далшом султанѣ. 

Литературне имя собѣ взяв од мѣста роджѣня. Быв необычайно многосторонный, писав прозов и вершом, або их комбинациов, з обсягом филологичным, мистичным и теологичным. Яко поет ся освѣдчив майстерныма романтичныма и лиричныма вершами, панегириками, сатирами ай мистиков.Ottův slovník naučný

Джами, сам низкого походжѣня, любив ся стыкати з простым людом; зо свого боку, народ обожав поета. В день його смерти цѣлый город понорив ся в жалобу. На росказ султана, поету-дервишу учинили препышный похорон.

 Творба 
В истории персийской литературы Джами завершив собов цѣлу так звану «класичну епоху». Новых мотивох у нього нѣт. По концю монголской добы и походох Тимура настав период стагнации в цѣлом исламском свѣтѣ. В спокойной културной атмосферѣ Герата, было природне збилансовати богату литературну минулость. Шлайфованя формы, доходяче до края цифрованости, гладкость стиха, твердость ритма и богатство римы, комбинация реализма зоз символизмом — тото суть основны черты Джамиового штила.

Найвекшу поетичну славу принесла му поема зоз семи части Гефт овренг (Сѣмка тронох), за числом звѣзд Великого Воза. Една часть, Лейла и Меджнун подобна своим обсягом на Ромеа и Юлию.

В 75-рочном вѣку написав свое славне дѣло Бегаристан (Ярна загорода) писане прозов з доданьом вершох, характеру морализаторского, обсягуюче анекдоты, сентенции, филозофованя, биографии, окреме в передпослѣдной части пише о персийскых поетах. Тото дѣло написав на поуку свому сынови.

 Жерела и одказы 
 Ottův slovník naučný. Illustrovaná encyklopaedie obecných vědomostí. Díl 8. Vyd. J. Otto. V Praze, 1894.  Cc. 327–328/
 Агатангел Крымский: Джами // Энциклопедический словарь Брокгауза и Ефрона, т. Xa (1893): Десмургия — Домициан  сс. 521–522 
 Стариков А.: Джами // Литературная энциклопедия: В 11 т. — [М.], 1929—1939. Том 3. Изд-во Ком. Акад., 1930.  сс. 235–236.

 Референции 


Катеґорія:Иранскы и персийскы поеты
Катеґорія:Персоналии 15. стороча